**ОБЩИНА СЕВЛИЕВО**

**ДЛЪЖНОСТНА ХАРАКТЕРИСТИКА НА ДЛЪЖНОСТТА ЛОГОПЕД В ПРЕДОСТАВЕНАТА УСЛУГА „РАННА ИНТЕРВЕНЦИЯ НА УВРЕЖДАНИЯТА“**

**Наименование: ЛОГОПЕД**

**Код по НКПД: 2266 6001**

**Работодател:** Община Севлиево, Услуги за ранно детско развитие по **Проект BG05М9ОР001-2.004 „Равен шанс за всички”**

**Място в структурата**: Кмет на община Севлиево - Ръководител проект - Ръководител на Общностен център - Логопед в услугата „Ранна интервенция на уврежданията“

**Подчиненост, връзки и взаимодействия:** Длъжността е подчинена на Ръководителя на Общностния център.

**Цел на длъжността** – извършва речева диагностика на децата, за да може да изведе езиково-говорните потребности на всяко едно от тях, като работи самостоятелно или групово с тях и техните родители.

**Основни взаимоотношения:**

**Вътрешни:** Има организационни връзки с Ръководителя на Общностния център, медиатора, социалния работник, психолога, педиатъра и др. експерти.

**Външни:** Има организационни връзки с личен лекар, Дирекция ''Социално подпомагане”, представители на социални услуги и др.институции

**Отговорности и задължения**:

1. Проучване и анализ на индивидуалните потребности на децата с увреждания и родителите им и насочване към подходящите за тях дейности от услугата за ранна интервенция, включително и чрез работа на терен и посещения в домовете им;

2. Разработване на програми, обучителни и информационни материали за провеждане на консултации за работа с родители на деца с проблеми в развитието;

3. Изследване на говорното развитие на всяко дете, насочено към услугата, като необходимите изследвания се провеждат използвайки формални и неформални методи на изследване на деца;

4. Информиране на родители и специалисти относно особеностите на комуникационното развитие на децата във връзка с конкретното увреждане и подпомагане на семейството за осигуряване на достъп до информация и ресурси за подпомагане на говорното развитие на детето им;

5. Участие в разработване и съгласуване на индивидуални планове за работа с децата и семействата;

6. Регулярно посещение на домовете на децата с увреждане съгласно индивидуалния им план;

7. Разработване и прилагане на подходящи планове за логопедични намеси, които са фокусирани върху детето, съобразени с възраст и увреждане;

8. Подпомагане, съвместно с рехабилитатора, безопасното хранене, пиене и преглъщане на различни места, например вкъщи, детско заведение и др. и обучение на родителите да се справят с такива проблеми;

9. Направляване на говорните упражнения в домашна среда;

10. Индивидуално консултиране на родители, включително и чрез работа на терен, посещения в домовете и предоставяне на разработени по проекта обучителни и информационни материали относно говорното развитие на децата;

11. Поддържане на пълни логопедични досиета на децата, с които работи и създаване и поддържане на база данни относно потребителите по отделните дейности и предоставените им услуги;

12. Подпомагане на работата на специалните педагози и останалите специалисти в услугата „Ранна интервенция на уврежданията” и участие в оценката на нуждите на децата, включени в тази услуга;

13. Участие в подготовката и провеждането на дейности за популяризиране и обсъждане на услугите по проекта, включително и чрез разработване на информационни материали относно същността на услугите, в които участва.

**Права:** Има всички права, предвидени в Кодекса на труда и индивидуалния трудов договор.

**Вид и равнище на образованието** :

* Образование – висше, бакалавър;
* Специалност – „Логопедия” или други приравнени;
* Стаж по специалността – не се изисква;
* Специфични изисквания - готовност за работа с деца от уязвими групи, включително деца с увреждания, техните семейства, бъдещи родители, умения за взаимодействие с различни институции;
* Допълнителните квалификации, стаж и/или опит в услуги със същия или сходен характер са предимство.

**Личностни изисквания към изпълнителя и поведенчески характеристики**:

Комуникативност;Отговорност към поетите задължения; Високи морални и етични качества; Спокойна и уравновесена личност; Да проявява търпение и любов при работа с децата.

**Условия на труд**: Длъжността е свързана с работа с деца, с техни близки и роднини, персонал от Общностния център, който работи с тях, експерти от Дирекция «Социално подпомагане», представители на съпътстващи услуги от общността, лични лекари.

**Специфични условия на труд:** Работното мястое в Общностен център.

**Режим на труд и почивка** : съгласно месечен график, изготвен от ръководителя на Общностния център.

**Други**: Изменения и допълнения в настоящата длъжностна характеристика се извършва по реда на нейното утвърждаване.

**Утвърдил:**

**ИВАН ИВАНОВ**

Кмет на Община Севлиево

Съгласувал: Съгласувал: Изготвил:

инж. Красимира Йорданова Силвия Ангелова Деница Ботева

Заместник – кмет ХСД Началник отдел Гл.експерт ПМДТ

Ръководител на проекта Специалист ЧР и ТРЗ по проекта

**Получих длъжностната си характеристика и съм запознат с нея**

................................................................................................................................................................

/име, презиме, фамилия/

Дата: Подпис:

гр. Севлиево